Tanɣumnayt, tikwal ad tt-tafeḍ am userwes, meḥsub ad tafeḍ deg-s iferdisen n userwes akken ma llan, d acu kan s ubeddel n unamek (s usezleg n unamek), tikwal daɣen, ad tafeḍ yettwakkes-as yiwen n uferdis neɣ sin, meḥsub ma yella wawal ittwakennan (comparé), ur tettafeḍ ara awal uɣur kennan (comparant) ; ad yili kan wayen i t-id-yemmalen (ayen ixeddem). Ma yella daɣen wawal uɣur kennan (comparant), ur tettafeḍ ara awal ittwakennan (comparé). Ɣef wanect-a i nezmer ad nebḍu tanɣumnayt ɣef sin wanawen : tanɣumnayt (tumnayt) s tihewt (La métaphore in praesentia) akked tanɣumnayt (tumnayt) s tibewt (Métaphore in absentia).